Foto: financialexpress.com AQSh prezidenti Donald Tramp Qo‘shma Shtatlar hukumat tuzilmalarining kiberxavfsizligini mustahkamlash haqidagi farmonni imzoladi. Bu haqda Reyter agentligi Tramp ma’muriyatdagi yuqori mansabli amaldorga asosan xabar tarqatgan. Agentlik ma’lumotiga ko‘ra, farmon federal hukumat kiberxavfsizligini mustahkamlash va infratuzilmaning muhim elementlarini kiberhujumlardan himoya qilishga yo‘naltirilgan. Imzolangan yangi farmon haqidagi qo‘shimcha tafsilotlar hozircha oshkor etilmagan.